اسرائیل خلاف احتجاجونو کې ٩ کسان وژل شوې
فلسطینیانو په کال ١٩۴٨ کې د اسرائیل د جوړیدو خلاف مظاهرې کولې چې ورته د تباهۍ ورځ یوم النکبته یا د نکبه ورځ وائي. په دغه ورځ د موجوده اسرائیل نه د فلسطینیانو د بې کوره کیدو عمل شورو شو
د اسرائیل د جوړیدو خلاف د اسرائیل په دریو پولو فلسطینانو احتجاجونه کړې دي او په دې مهال نښتو کې لږ تر لږه نهه کسان وژل شوې دي. عیني شاهدین او د لبنان سرچینې وائي اسرائیلې عسکرو لږ تر لږه پنځه کسان په هاغه مهال اوژل کله چې دوې لبنان نه اسرائیل ته د ننه کیدو کوشش کولو. پنځوس نورکسان په ډزو کې زخمیان شوې هم دي. فلسطینې مظاهره کونکو د شام د غاړې هم د اسرائیل د ولکې د لاندې په گولان سیمه کې د داخلیدو کوشش کولو. د شام چارواکې او عیني شاهدین وائي په دې موقع د اسرائیلي عسکرو د ډزو په نتیجه کې څلور کسان اوژلی شول او ۴٥ نور زخمیان شول. د حماس ډلې د واک د لاندې په غزه پټۍ کې هم د اسرائیلې د پولې سره نزدې مظاهرې شوې دي. هلته هم لږ تر لږه ٦٠ کسان زخمیان شوې دي. او د یروشلم بهر د امنیتي ځواکونو او گټه ویشتونکو مظاهره چیانو په منځ کې نښتو کې ١٠٠ کسان زخیمان شوې دي. فلسطینیانو په کال ١٩۴٨ کې د اسرائیل د جوړیدو خلاف مظاهرې کولې چې ورته د تباهۍ ورځ یوم النکبته یا د نکبه ورځ وائي. په دغه ورځ د موجوده اسرائیل نه د فلسطینیانو د بې کوره کیدو عمل شورو شو. ویل کیږي د هاغه وخت راهسې ٧٠٠،٠٠٠ فلسطینیان بې کوره شوې دي. د اتوار د ورځې احتجاجونو وړاندې اسرائیل د امیت د پاره کلک گامونه پورته کړې وو. اسرائیل د هیواد د جوړیدو ورځ د نهې په ورځ نمانځلې ده. هم د اتوار په ورځ د اسرائیل سرښار تل ابیب کې د یو کس هاغه مهال اوژل شو کله چې یو ټرک د یو شمیر نورو گاډو سره اوجنگیدو. د ټرک ډرائیور چې د اسرائیل عرب باشنده دی، نیول شوی دی او پولیسو تې تحقیقات شورو کړې دي. پولیس وائي ممکه ده ټرک ډرائیور د حملې منصوبه جوړه کړې وه.